จัดเต็ม คืนดอกเบี้ยลูกหนี้ชั้นดี 30%
รัฐโดดอุ้มคนไทยรายได้น้อย ส่งแบงก์ออมสินช่วยซับน้ำตา,นายกอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบมาตรการให้ความช่วยเหลือประชาชนของธนาคารออมสิน โดยเฉพาะกลุ่มผู้ประกอบอาชีพอิสระรายย่อยและผู้มีรายได้น้อย โดยธนาคารออมสิน ได้จัดทำโครงการลดดอกเบี้ยให้ประชาชนรายย่อย สำหรับลูกหนี้ที่มีวงเงินกู้รวมไม่เกินรายละ 300,000 บาท และส่งชำระหนี้เป็นงวดรายเดือน เพื่อลดภาระการผ่อนชำระของลูกหนี้ แยกเป็นลูกหนี้ที่มีประวัติการชำระหนี้ดี 12 เดือนติดต่อกัน ซึ่งจะพิจารณาจากการไม่มีดอกเบี้ยผิดนัดชำระในรอบ 12 เดือน เริ่มตั้งแต่เดือน ธ.ค.2559-พ.ย.2560 กลุ่มนี้จะได้รับการคืนดอกเบี้ย 30% ของดอกเบี้ยที่จ่ายให้แก่ธนาคารอย่างต่อเนื่องในรอบ 12 เดือน ทางธนาคารจะโอนเงินเข้าบัญชีให้กับลูกหนี้ หรือนำไปหักเงินต้นคงเหลือให้มีจำนวนลดลง,ส่วนลูกหนี้ที่ค้างชำระหรือตัดหนี้สูญไปแล้ว ธนาคารออมสินจะให้การช่วยเหลือดังนี้ คือ ปรับโครงสร้างหนี้เฉพาะในส่วนของต้นเงินกู้ โดยขยายเวลาได้ไม่เกิน 2 เท่าของระยะเวลาคงเหลือตามสัญญากู้หรือสัญญาปรับปรุงโครงสร้างหนี้ แต่ต้องไม่เกิน 10 ปี ยกเว้นระยะเวลาคงเหลือตามสัญญาเงินกู้เกินกว่า 10 ปี ให้ใช้ระยะเวลาคงเหลือเป็นระยะเวลาของสัญญาปรับปรุงโครงสร้างหนี้ และให้พักดอกเบี้ยผิดนัดชำระและดอกเบี้ยปกติในช่วงเวลาที่ผิดนัดด้วย ทั้งนี้เมื่อลูกหนี้สามารถผ่อนชำระได้ตามเงื่อนไขที่ปรับโครงสร้างหนี้ได้ติดต่อกันเป็นเวลา 12 เดือน ธนาคารออมสินจะยกดอกเบี้ยผิดนัดที่พักหนี้ไว้ให้ และคืนดอกเบี้ยที่ชำระในรอบระยะเวลา 12 เดือนให้จำนวน 30% เพื่อนำไปลดจำนวนดอกเบี้ยปกติที่พักไว้ โดยดอกเบี้ยที่พักไว้ ให้จ่ายชำระภายใน 5 ปี นับแต่วันที่ลงนามในสัญญา,ธนาคารออมสินขอแยกบัญชีโครงการลดดอกเบี้ยให้ประชาชนรายย่อยจัดเป็นโครงการตามนโยบายรัฐบาล (พีเอสเอ) รวมถึงนำดอกเบี้ยที่คืนหรือลดให้ตามโครงการมาบวกกลับเป็นกำไรที่ใช้ในการคำนวณโบนัสให้พนักงานด้วย นอกจากนี้ยังระบุวัตถุประสงค์ของโครงการนี้ด้วยว่า เนื่องจากปัญหาเศรษฐกิจชะลอตัว ทำให้ความสามารถในการหารายได้ของประชาชนลดลง นำไปสู่ปัญหาการเป็นหนี้ค้างชำระ ซึ่งสถาบันการเงินจะดำเนินการกับลูกหนี้ที่ไม่สามารถผ่อนชำระหนี้ได้ภายในระยะเวลาที่กำหนด โดยคิดดอกเบี้ยผิดนัดชำระ ส่งผลให้ลูกหนี้ต้องแบกรับภาระค่าใช้จ่ายเพิ่มสูงขึ้น ดังนั้นเพื่อช่วยลดภาระการผ่อนชำระของลูกหนี้ให้กลับเข้าสู่กระบวนการสร้างโอกาสในการใช้บริการของธนาคารออมสินได้ จึงจัดทำโครงการลดดอกเบี้ยให้ประชาชนรายย่อยขึ้นมา.
นายกอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบมาตรการให้ความช่วยเหลือประชาชนของธนาคารออมสิน โดยเฉพาะกลุ่มผู้ประกอบอาชีพอิสระรายย่อยและผู้มีรายได้น้อย
ธนาคารออมสิน,คืนดอกเบี้ย,ลูกหนี้ชั้นดี,กอบศักดิ์ ภูตระกูล,มาตรการช่วยเหลือประชาชน